b'\n_START_ARTICLE_\nPrusten\n_START_PARAGRAPH_\nEl prusten (en alemany, "esternudar", "esbufegar") \xc3\xa9s un so que emeten el tigre i el lleopard de les neus. \xc3\x89s l\'equivalent de baixa freq\xc3\xbc\xc3\xa8ncia del ronc dels gats dom\xc3\xa8stics. Els f\xc3\xa8lids mantenen la boca tancada i bufen pels narius, generant una mena d\'esbufec. Aquest so no representa una amena\xc3\xa7a i se sol utilitzar quan dos individus es troben en territori neutral, aix\xc3\xad com en parelles que festegen. Les mares fan aquest soroll a les seves cries per fer-les sentir segures. Aquest so ha estat observat en tigres i lleopards de les neus en captivitat, que el fan als seus cuidadors.'